פרדי איתן

פרדי איתן (נולד ב-20 בינואר 1947) הוא דיפלומט ושגריר ישראלי, סופר ועיתונאי. פרסם 20 ספרים בשפות שונות. מ-2006 מכהן כחוקר בכיר במרכז הירושלמי לענייני ציבור ומדינה (JCPA). איתן גדל במושב ניר יפה שבעמק יזרעאל לעוזי ורותי, ניצולי שואה. בתום לימודיו התיכוניים התגייס לצה"ל, ושירת באגף המבצעים של פיקוד צפון. בתום מלחמת ששת הימים ושירות קבע הוא מונה לצנזור צבאי לתקשורת ושירת במלואים כקצין עיתונות ביחידת דובר צה"ל. אחרי לימודים לתואר ראשון במדעי הרוח באוניברסיטת תל אביב, המשיך את לימודיו האקדמאיים באוניברסיטת פריז. שם התמחה במדעי התקשורת והיה הישראלי הראשון שקיבל תואר הסמכה לעיתונאות. במקביל ללימודיו שירת איתן במשך ארבע שנים בשגרירות ישראל בפריז והיה ממונה על ענייני הסברה ועיתונות. את צעדיו הראשונים בעיתונות עשה איתן בגלי צה"ל ובידיעות אחרונות. ב-1976 מונה לכתב קול ישראל בפריז. במשך חמש שנים דיווח כתבות וידיעות לרדיו ולעיתונות הישראלית. הוא סקר אירועים היסטוריים. בין דיווחיו הבלעדיים: חטיפת מטוס אייר פרנס לאנטבה, פרשת אבו דאוד והכור הגרעיני בבגדאד. איתן גם ראיין את מנהיגי ישראל וצרפת. הוא היה העיתונאי האחרון שראיין את משה דיין, ימים ספורים לפני מותו, באוקטובר 1981; הריאיון הבלעדי פורסם במלואו ב"ידיעות אחרונות". ב-1981 מונה איתן לראש דסק החוץ ולעורך ומפיק היומן הבינלאומי של קול ישראל. בתום שלוש שנים בתפקיד מונה למנהל מחלקת החדשות לחו"ל ולעולים ברשות השידור. איתן גם לימד עיתונאות ודוברות באוניברסיטת בר-אילן[דרושה הבהרה] ובבית ספר "כותרת" וכן את תולדות הסכסוך הערבי–ישראלי באוניברסיטה העברית. ב-1989 שב איתן לשירות החוץ בתפקיד ממונה על ההסברה והעיתונות בשגרירות ישראל בבריסל ולאיחוד האירופי. במסגרת תפקידו סייע בהקמת תחנות יהודיות לרדיו וטלוויזיה, סוכנות ידיעות יהודית אירופית, וכן שדולה ישראלית בפרלמנט האירופי. ב-1996 מונה איתן לראש מטה ההסברה המדינית בלשכת שר החוץ ולדובר ויועץ בכיר לשר. הוא כתב וערך נאומים וחיבר מכתבים רשמיים של שר החוץ. השתתף בכל השיחות הדיפלומטיות בארץ ובבירות העולם. כן היה דובר של משלחת ישראל לשיחות השלום עם הפלסטינים. בתום שנתיים בתפקיד נשלח איתן לנואקשוט בירת מאוריטניה, שם פתח את שגרירות ישראל בנואקשוט. במהלך שלוש שנות פעילותו הוא הידק את היחסים הדו-צדדיים בכל התחומים. הקים במדינה בין היתר בית חולים לאבחון סרטן וארגן ניתוחים של רופאי עיניים ישראלים בלב מדבר הסהרה. מ-2006 מנהל איתן את פרויקט אירופה ב"מרכז הירושלמי לענייני ציבור ומדינה" וכן את אתר המרכז בצרפתית. הוא גם פרשן בכיר קבוע בתחנות השידור השונות באירופה ובקנדה. פרדי איתן נשוי לנירה, מתרגמת ומעצבת פנים. להם שלושה בנים: רונן - איש טלוויזיה וקולנוע, אורן - איש מוזיקה, וערן - מאמן באקדמיה לכדורסל במכון וינגייט. יחסי ישראל-צרפת, מדה גול עד מיטראן-פאריס 1986. הסכסוך הישראלי-ערבי, מבלפור עד האינתיפאדה-1991. מלחמה ושלום במזרח התיכון-בריסל 1992. ביוגרפיה של שמעון פרס-פאריס 1996. "קרן אור"-פרוזה. הוצאת ידיעות אחרונות-תל אביב 2004. "סודותיו של דיפלומט"–פאריס 2005. מדיניותו של ז'אק שיראק במזרח התיכון-פאריס 2005. "ישראל האחרת"-פאריס 2006 ביוגרפיה של רה"מ אריאל שרון–בשפות שונות 2006. מייסדי המדינה לרגל 60 שנה להווסדה-פאריס 2008. ויקטור גרייבסקי, על גלוי פשעי סטלין ויהודי ברית המועצות-פאריס 2008. הנשיא סרקוזי, היהודים וישראל-פאריס 2009 הסברת השואה לנוער הצעיר האירופי-פאריס 2010. בנימין נתניהו-2011 מחקר-העיתונות הישראלית-פאריס 1972 . מחקר-העיתונות הצרפתית במזרח התיכון-פאריס 1974. מחקר-מועמר קדאפי והתקרבותו למערב-ירושלים 2004. מחקר-מדיניותו של עבדלזיז בותפליקה–ירושלים 2005. מחקר-עתיד היחסים בין ישראל למאוריטניה-2005 מדיה וקבצים בנושא פרדי איתן בוויקישיתוף רשימת הפרסומים של פרדי איתן, בקטלוג הספרייה הלאומית Le CAPE de Jerusalem המרכז הירושלמי לענייני ציבור ומדינה(הקישור אינו פעיל) Institut Français de Presse Centre d'Accueil de la Presse Etrangère CAPE פרדי איתן, רצח אנטישמי בצל מערכת בחירות לנשיאות, באתר המרכז הירושלמי לענייני ציבור ומדינה, 20 במרץ 2012 רן דגוני, ‏הבטחות לסיוע והלוואות מהבנק העולמי הכשירו הקרקע ליחסי ישראל-מאוריטניה, באתר גלובס, 28 באוקטובר 1999 פרוזה - מקור, באתר הארץ, 10 באוגוסט 2004